**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottságának 2025. február 26-i ülésére**

**Javaslat a 2025/2026. nevelési évre szóló óvodai felvételi körzetek meghatározására**

A nemzeti köznevelésről szóló 2011. évi CXC. törvény /továbbiakban: Nkt./ 49.§ (3) bekezdése alapján a települési önkormányzat teszi közzé az óvoda felvételi körzetét, valamint az óvoda nyitva tartásának rendjét.

Az óvodai felvétel az óvodába történő jelentkezés és a fenntartó önkormányzat által meghatározott körzethatárok szerint történik. Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 52.§ (2) bekezdés 14. pontja a Kulturális, Oktatási és Civil Bizottság hatáskörébe utalta az óvodák felvételi körzetéről szóló döntés meghozatalát.

A Nkt. 50.§ (10) bekezdése értelmében a nemzetiséghez tartozó gyermekek óvodai nevelését ellátó nevelési-oktatási intézmény működési, felvételi körzetének meghatározása előtt be kell szerezni az érdekelt települési nemzetiségi önkormányzat egyetértését.

A nemzetiségi önkormányzatok véleményét a bizottság elnöke a bizottsági ülésen szóban ismerteti.

A körzetek kialakításánál figyelembe vettük az intézményekbe maximálisan felvehető gyermekek számát, az intézmények kihasználtságát és a felvételi körzetből várható gyermeklétszámot.

Tájékoztatom a Tisztelt Bizottságot, hogy Szombathely Megyei Jogú Város Közgyűlése 2024 . évben az alábbi 4 új utca elnevezéséről döntött:

* a 64/2024. (II.29.) Kgy. számú határozat a Szombathely, 3645 hrsz-ú kivett közterület megnevezésű ingatlant Szabó Éva sétánynak nevezte el.
* a 231/2024. (IX.26.) Kgy. számú határozat a Szombathely, 8625 hrsz-ú kivett beépítetlen terület megnevezésű ingatlant Százhold parknak nevezte el.
* a 345/2024. (XI.28.) Kgy. számú határozat a Szombathely, 8612/20 hrsz-ú és 8612/32 hrsz-ú kivett közforgalom elől el nem zárt magánút megnevezésű ingatlanokat együttesen Batthyány Erzsébet utcának nevezte el.
* a 344/2024. (XI.28.) Kgy. számú határozat a Szombathely, 12725 hrsz-ú kivett közút megnevezésű ingatlant Felsőerdő utcának nevezte el.

Az új utcákat elhelyezkedésük alapján az alábbiak szerint javasolom besorolni:

* a Szabó Éva sétányt a Szombathelyi Szűrcsapó Óvoda körzetébe,
* a Százhold parkot és a Batthyány Erzsébet utcát a Szombathelyi Napsugár Óvoda körzetébe,
* a Felsőerdő utcát a Szombathelyi Margaréta Óvoda körzetébe.

A város óvodáinak felvételi körzetei fentiek szerinti beosztását az előterjesztés melléklete tartalmazza.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2025. február „ ”**

**/: Dr. László Győző :/**

**HATÁROZATI JAVASLAT**

**...../2025. (II. 26.) KOCB. sz. határozat**

A Kulturális, Oktatási és Civil Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 52.§ (2) bekezdés 14. pontjában kapott felhatalmazás alapján az önkormányzat által fenntartott óvodák felvételi körzetét az előterjesztés melléklete szerinti tartalommal jóváhagyja.

**Felelős:** Putz Attila, a Kulturális, Oktatási és Civil Bizottság elnöke

Dr. László Győző alpolgármester

 (Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal